કાંકરીચાળો થવાના એંધાણથી પોલીસ સતર્ક થઈ ગઈ છે. કોમી રમખાણો માટે તૈયાર કરવામાં આવેલ જેકેટ સાથે લોકલ પોલીસ ફોર્સ ખડે પગે હાજર છે. વેપારીઓની આ સમસ્યામાં રાજકારણીય તક શોધી રહેલી વિવિધ પાર્ટીઓના નેતાઓ દ્વારા વેપારીઓને સમર્થન આપવામાં આવી રહ્યું છે. પરંતુ વેપારીઓ પોતાની સમસ્યાને રાજકીય મુદ્દો ન બનાવી, જીએસટીમાંથી મુક્તિની માંગ પ્રત્યે કટિબદ્ધ છે. 165 માર્કેટના 75 હજાર વેપારીઓએ જડબેસલાખ બંધ પાળી પોતાનો વિરોધ ચાલુ રાખ્યો હતો.